زارۆ تیڤی
زارۆ تيڤى (Zaro Tv) كه‌ناڵێكى ته‌له‌فزيۆنى كورديى منداڵانه‌ى سه‌ر به‌ كه‌رتى حكومي بوو و له‌لايه‌ن وه‌زاره‌تى رۆشنبيرى و لاوانى حكومه‌تى هه‌رێمه‌وه‌ پشتگيرى ده‌كرا له‌ رووى كارگێڕيه‌وه‌ سه‌ر به‌ به‌رێوەبەرایەتى گشتى راگەیاندن و چاپ و بڵاوکردنەوە بوو ئێستا راگیراوە.  له‌ سه‌ر سيستمى ديجيتاڵ DVB-T په‌خشى ناو هه‌رێم ده‌كرد به‌ ژێرلۆگۆى : زارۆ تيڤى ده‌نگ و ره‌نگى منداڵانى كوردستانه‌. كاته‌كانى په‌خشى کاتژمێر 3 ى پاش نێوەڕۆ تاکو 9 ى شه‌وه بوو.

مێژوو
هه‌نگاوه‌كانى هاتنه‌ئاراى زارۆ تيڤى زۆرن كۆششێكى به‌رده‌وام دراوه‌ بۆ وه‌ديهێنانى خه‌ونى دامه‌زراندنى كه‌ناڵێك كه‌ كۆده‌نگ و كۆڕه‌نگى منداڵانى كوردستان بێت. به‌ڵام له‌مپه‌ره‌ دارايى و ده‌ره‌كيه‌كان رێگربوون و په‌خشى كه‌ناڵه‌كه‌ زۆر له‌ واده‌ى خۆى دواكه‌وت. به‌ گوێره‌ى لێدوانه‌كانى به‌رێوه‌به‌رى گشتى راگه‌ياندن و سه‌رپه‌رشتيارى كه‌ناڵى زارۆ تيڤى: كێشه‌داراييه‌كانى حكومه‌ت هۆكارى سه‌ره‌كى بوون بۆ دواكه‌وتنى په‌خشى كه‌ناڵه‌كه‌ له‌ رێگه‌ى په‌خشى ئاسمانيه‌وه‌ و په‌نابردن بۆ په‌خشى ديجيتاڵى ناوخۆ وه‌ك رێگه‌ چاره‌يه‌كى كاتيه‌. 
له‌ هاوینی‌ ساڵى 2013 ئاماده‌كارى چڕ فه‌راهه‌مكران له‌ پێناو دامه‌زراندنى كه‌ناڵٍكى ته‌له‌فزيۆنى شايسته‌ به‌ منداڵانى كوردستان و تیم و  ستافی‌ ته‌له‌فزيۆنى  له‌ ئۆفیسی‌ سه‌ره‌كی‌ پایته‌ختی‌ كوردستان و له‌ سلێمانی‌ و دهۆك و كه‌ركوك و ئامه‌دی‌ باكوور كاراكران و ده‌ستبه‌كاربوون بۆ مه‌شقپێكردن و راهێنانیان له‌لایه‌ن ئه‌و ستاف و لایه‌نه‌ نێوده‌وڵه‌تیانه‌ی‌ كه‌ بانگهێشتكرابوون.  كرداری‌ به‌رهه‌مهێنانيش هه‌نگاوى دووه‌م بوون چ له‌ بواری‌ به‌رنامه‌ ناوخۆییه‌كان و چ ئه‌و فیلم و زنجیره‌ كارتۆن و به‌رنامانه‌ی‌ كه‌ له‌كۆمپانیا جيهانيه‌كانه‌وه‌ مافى دۆبلاژكردنيان سه‌ندرابوو.  له‌ 22 كانونى يه‌كه‌مى ساڵى 2013  كه‌ناڵه‌كه‌ به‌ فه‌رمی‌ كرایه‌وه‌و به‌و هیوایه‌ی‌ كه‌ له‌ نه‌ورۆزدا 2014 دا په‌خشی‌ ئاسایی خۆی‌ له‌سه‌ر هه‌رسێ مانگی‌ ده‌ستكردی‌ (نایلسات، توركسات، هۆتبیرد) دا كارا بكات . په‌خشى كه‌ناڵه‌كه‌ كاتيه‌و كۆششى به‌رێوبه‌رايه‌تى كه‌ناڵه‌كه‌ به‌رده‌وامن بۆ په‌ره‌دان به‌ به‌رنامه‌په‌خشكراوه‌كان له‌ رووى بابه‌ت و كواليتى و هونه‌ريه‌وه‌. لە مانگى ئایارى 2016 لە بەر هۆى نەبوونى پشتگیرى دارایى  بە فەرمانێکى وەزارى پەکخرا.

هێڵه‌ گشتيه‌كان
زارۆ تيڤى هه‌وڵ ده‌دات بەرنامەکان و بڕگەکان و گوتارەکان ، گۆرانییەکان ، کارتۆن و دراماکان ئەم خاڵانەیان تێدا رەچاوکرابێت: 
 بەرژەوندى باڵاى نیشتمان  و هەستکردن بە بەرپرسیارییەتى .
 دوور كه‌وتنه‌وه‌ لە توندو تیژى و رەگەزپەرستى.
 گرنگيدان بە کەلتوورى نیشتمانى و مرۆڤایەتى، بەجۆرێک بله‌ پێناو بنيادنانى کۆمەڵگایەکى تەندروست کە گیانى پێکەوە ژیان و لێبوردەیی و هاوکارى تێدا زاڵ بێت.
 بەرنامەکانى بێ جیاوازى بۆ هەموو منداڵان بێت و له‌ سه‌رووى به‌ربه‌سته‌ كۆمه‌ڵايه‌تى و جوگرافياييه‌كانه‌وه‌ بێت. 
 گرنگیدان بە بەرنامە راستەخۆكان كه‌ ده‌نگ و ره‌نگى منداڵه‌كان ئاسانتر ئاوێته‌ ده‌بن. به‌ يه‌كسانى بروانرێته‌ ره‌گه‌زو ته‌مه‌نى منداڵه‌كان و بارى سايكۆلۆجيان ره‌چاوبكرێت. هه‌ر ئاماژه‌و هێمايه‌ك كه‌ ورووژاندنى سێكسى تێدا بێت به‌لاوه‌ بنرێت.
 گرنگی بەو بەرنامانەى بدرێت كه‌ ئاستى هۆشیارى و ژیارى و زانستى منداڵان بەرزدەکه‌نه‌وه‌و دەبنە هانده‌ر و هۆکار بۆ بەرەوپێشڤه‌چوونیان.
 رەچاوى  تەمەن بکرێت و  پۆلینکردن هەبێ له‌ په‌خشه‌كاندا.

به‌رنامه‌كان
 به‌رنامه‌ى: هونه‌رى قوڕكارى.
 به‌رنامه‌ى: گولزار
 به‌رنامه‌ى:  له‌گه‌ل گيانله‌به‌راندا
 به‌رنامه‌ى:  كاتێك كه‌ مندال بووم
 به‌رنامه‌ى:  '''له‌گه‌ل هةنار

لينك
 ماڵپه‌رى كه‌ناڵه‌كه‌ له‌ سه‌ر تؤرى ئنته‌رنێت: www.zarotv.com
 وه‌شانى راسته‌وخۆ zaro tv
 دەربارەی زارۆ:  گرنگى کەناڵێکى گشتى بۆ منداڵان

ژێده‌ر

کەناڵە تەلەڤیزیۆنییەکان بە زمانی کوردی
تۆڕە تەلەڤیزیۆنییەکانی مناڵان
کەناڵە تەلەڤیزیۆنییەکانی باشووری کوردستان